



**Тэма: Віды фіранак**

**Задачы:**

1. Пазнаёміць з відамі фіранак і матэрыяламі, неабходнымі для іх вырабу; варыянтамі афармлення вокнаў, відамі мацавання штор, ламбрэкенам і яго відамі.
2. Развіваць творчую актыўнасць і мастацкі густ.
3. Навучыць распрацоўваць эскізы і падбіраць асноўныя і аздабляльныя матэрыялы для пашыву штор.
4. Выхоўваць настойлівасць, павагу да сваёй і чужой працы.

**Тып урока:** урок паведамлення новых ведаў.

**Ход урока**

**1. Арганізацыйны м** **омант**

Праверка гатоўнасці да ўрока, прывітанне.

**2. Аб’яўленне тэмы, матывацыя**

Культура афармлення вокнаў налічвае стагоддзі. Людзі выкарыстоўвалі фіранкі для таго, каб абараніць сваю хату ад скразнякоў і цікаўных поглядаў. Сёння шторы і гардзіны дапамагаюць стварыць інтэр’ер. З іх дапамогай можна лёгка падкрэсліць стыль інтэр’ера. Менавіта фіранкі і розныя аксесуары да іх надаюць інтэр’еру пакоя непаўторнасць, падкрэсліваюць яго архітэктурны стыль, дапамагаюць прыкрыць нежаданыя дэталі і падкрэсліць любімыя прадметы інтэр’ера.

**3. Вывучэнне новага матэрыялу**

Спосабы афармлення вокнаў адрозніваюцца ў залежнасці ад прызначэння пакоя, агульнага стылю інтэр’ера, формы вокнаў.

Фіранкі – гэта прамавугольныя кавалкі тканіны з адной ці некалькіх прадольных полак.

Віды фіранак: нерассоўныя, рассоўныя, пад’ёмныя.

Нерассоўныя фіранкі пастаянна закрываюць акно. Рассоўныя дэкарыруюць прастору акна з абодвух бакоў і могуць закрываць яго па меры неабходнасці. Пад’ёмныя фіранкі закрываюць акно альбо адкрываюць яго, падымаючыся ўверх да карніза.

Віды фіранак:

* Гардзіны – лёгкія, празрыстыя, нерассоўныя фіранкі для аконных праёмаў. Яны служаць для аховы памяшкання ад лішкаў святла і пылу, рассейвання прамых сонечных помняў. Для гардзін выкарыстоўваюць тканіны белых і светлых таноў тыпу цюлю, карункаў ці сеткі, гладкія ці з малюнкам, вышыўкай, аздобленыя аборкамі, махрамі, тасьмой. Яны спалучаюцца са шторам ці жалюзямі.
* Парц’еры – тоўстыя непразрыстыя рассоўныя фіранкі для дзвярных праёмаў.
* Шторы – аконныя фіранкі, рассоўныя ці пад’ёмныя. Шторы і парцьеры прызначаны для светавой, гукавай і цеплавой ізаляцыі памяшкання, таму выкарыстоўваюцца часцей вечарам і ноччу. У адкрытым стане яны дэкарырюць аконны ці дзвярны праём.
* Жалюзі – светлаахоўныя прылады, якія складаюцца з гарызантальных ці вертыкальных пласцін, якія выкананы з пластыка ці тканіны.

Аконнае “адзенне” прадугледжвае выкарыстанне да яго аксесуараў.

Ламбрэкен – аздабленне ў выглядзе аборкі, гірлянды, шлейфа, якая размяшчаецца перад шторамі, хавае іх верхнюю частку і мякка абрамляе акно.

Для дэкарыравання вокнаў у наш час можна знайсці ў свеце тканін практычна ўсё, што пажадаеш. Для стварэння непаўторных элементаў дэкора матэрыялы могуць выкарыстоўвацца як самастойна, так і ў спалучэнні адзін з другім.

Да тэкстыльных матэрыялаў для дэкарыравання вокнаў прад’яўляюцца розныя патрабаванні, і таму для розных пакояў выкарыстоўваюцца розныя матэрыялы.

Для гасціннага пакою выкарыстоўваюць вытанчаныя, арыгінальныя тканіны: цюль, лёгкі шоўк, арганзу, цяжкія дэкаратыўныя тканіны, якія павінны спалучацца са шпалерамі і абіўкай мэблі.

У спальні выкарыстоўваюць матэрыялы спакойных таноў.

У дзіцячым пакоі рэкамендуецца выкарыстоўваць тэкстыльныя матэрыялы з натуральных валокнаў, якія можна часта мыць і мяняць, з розным малюнкам у залежнасці ад узросту дзіцяці.

На кухні рэкамендуецца выкарыстоўваць фіранкі з лёгкіх тканін, якія прапускаюць дастатковую колькась святла. Тканіна можа быць цёмная ці светлая, у клетку, палоску, з малюнкам.

На афармленне акна ўплывае карніз.

Тыпы карнізаў: круглыя, столевыя.

На круглыя карнізы шторы прымацоўваюцца з дапамогай кольцаў, люверсаў, петляў з асноўнай тканіны, “рукава”.

Столевыя карнізы хаваюць мацаванне шторы і меньш дэкаратыўныя.

1. **Замацаванне вывучанага** (Слайды )
2. **Практычная работа. «**Распрацоўка эскізаў штор. Падбор матэрыялаў, выбар аздаблення”.

Адкажыце на пытанні:

* Якімі фіранкамі дэкарыравана акно ў вашым пакоі?
* Хто займаўся афармленнем акна?
* Ці ўлічваліся вашыя пажаданні пры афармленні акна?

Сёння ў вас ёсць магчамасць, выкарыстоўваючы атрыманыя веды, распрацаваць эскіз фіранак для свайго пакоя.

Вы павінны:

* выбраць від фіранкі:
* выбраць тканіну і яе колер;
* падабраць від аздаблення;
* намаляваць эскіз у сшытку.

1. **Падвядзенне вынікаў урока**
2. **Рэфлексія**
3. **Уборка працоўных месцаў.**

